โบรกเชียร์ซื้อ PTTEP เป้า 182 บาท อัพไซด์ 23% หลังโชว์กำไร Q1 โตแกร่ง
“เกียรตินาคินภัทร” มองบวกหุ้น PTTEP หลังรายงานกำไรไตรมาส 1/66 โตเด่น พร้อมชูราคาเป้า 182 บาท อัพไซด์สูง 23% พร้อมมองว่ายังแนวโน้มการเติบโตต่อเนื่อง
“เกียรตินาคินภัทร” มองบวกหุ้น PTTEP หลังรายงานกำไรไตรมาส 1/66 โตเด่น พร้อมชูราคาเป้า 182 บาท อัพไซด์สูง 23% พร้อมมองว่ายังแนวโน้มการเติบโตต่อเนื่อง
28 เม.ย. 2566

บล.เกียรตินาคินภัทร จำกัด ระบุในบทวิเคราะห์ ประเมินเกี่ยวกับหุ้น บริษัท ปตท. สำรวจและผลิตปิโตรเลียม จำกัด (มหาชน) โดยแนะนำ “ซื้อ” ราคาเป้าหมาย 182 บาทต่อหุ้น ทั้งนี้ แม้ว่าจะเกิดการชะงักด้านการผลิตจากโครงการ Sabah H ในมาเลเซีย แต่ PTTEP ยังมีผลงานไตรมาสหนึ่งที่แข็งแกร่ง จากวอลุ่มการผลิตที่สูงกว่าคาดจากโครงการในไทย
รวมถึงราคาน้ำมัน ก๊าซที่สูง และต้นทุนที่ต่ำเป็นปัจจัยบวกต่อ NPAT จากการดำเนินงานหลัก โดยอยู่ที่ 2.01 หมื่นล้านบาท (คิดเป็น 29% ของประมาณการณ์ของ KKPS) เทียบกับ 2.63 หมื่นล้านใน ไตรมาส 4/65 และ 1.88 หมื่นล้านบาทในไตรมาส 1/65
นอกจากนี้ PTTEP มีขาดทุนจากรายการที่ไม่ใช่การดําเนินงานปกติสำหรับไตรมาส 1 ปี 66 จำนวน 23 ล้านดอลลาร์ สรอ. ลดลง 283 ล้านดอลลาร์ เมื่อเปรียบเทียบกับไตรมาส 4/65 ที่มีขาดทุน 306 ล้านดอลลาร์
อย่างไรก็ดี PTTEP ลดเป้าหมายการผลิตปีนี้ลง 3% เหลือ 456,000/bpd จากการสะดุดในการผลิต (ส่วนใหญ่จากปัญหา logistics ที่ Petronas/Chevron ซึ่งจริงๆ แล้วไม่ใช่ปัญหาของ PTTEP) ขณะที่การปิดไม่ให้เข้าแหล่ง B8/32 อาจยาวถึงปลายปี 66
ทั้งนี้ ฝ่ายบริหารต้นทุนคาดอยู่ที่ 27-28 ดอลฯ/bbl ในปีนี้ ส่วนราคาก๊าซคาดอยู่ที่ 6 ดอล/mmbtu